2

Сыртқы сауда қызметіне қатысушылар арасында 
Қытай Халық Республикасынан шыққан ұшқынмен тұтанатын оталдыру шамдарын әкелуге сандық шектеулерді (квоталарды) бөлудің басталғаны туралы хабарландыру

Қазақстан Республикасы Сауда және интеграция министрінің 2026 жылғы 
18 тамыздағы № 237-НҚ «Сыртқы сауда қызметіне қатысушылар арасында Қытай Халық Республикасынан шыққан ұшқынмен тұтанатын оталдыру шамдарын әкелуге сандық шектеулерді (квоталарды) бөлу қағидаларын бекіту туралы» бұйрығына сәйкес ҚР Сауда және интеграция министрлігімен сыртқы сауда қызметіне қатысушылар арасында Қытай Халық Республикасынан шыққан ЕАЭО СЭҚ ТН 8511 10 000 1 және 8511 10 000 9 кодтары бойынша ұшқынмен тұтанатын оталдыру шамдарын әкелуге, жылына 6 000 000 (алты миллион) дана көлеміндегі сандық шектеулерді (квоталарды) бөлуге өтінімдерді қабылдау жүзеге асырылады.
Сыртқы сауда қызметіне қатысушылар арасында жылдық квотаны (6 000 000 дана) бөлу мынадай:
1. дистрибьюторларды қоспағанда: тауарды әкелуге жылдық квотаның 80% (4 800 000 дана). Дистрибьюторды қоспағанда, сыртқы сауда қызметіне әрбір қатысушы үшін демпингке қарсы баж төлемей тауарды әкелуге арналған жыл сайынғы лимит сыртқы сауда қызметіне қатысушылар үшін көзделген көлемнің 10 % - дан (480 000 данадан аспайды) аспайды;
2. [bookmark: _GoBack]дистрибьюторларға: тауарды әкелуге жылдық квотаның 20% (1 200 000 дана). Әрбір дистрибьютор үшін демпингке қарсы баж төлемей тауарды әкелуге арналған жыл сайынғы лимит дистрибьюторлар үшін көзделген көлемнің 5% - дан (60 000 данадан аспайды) аспайды.
Лицензия алу үшін өтініштерді қабылдау және нәтижелерді беру «электрондық үкімет» веб-порталдары: www.egov.kz, www.elicense.kz арқылы жүзеге асырылады.
Өтінімдерді қабылдаудың басталу уақыты: жүйе іске қосылғаннан кейін.
Квота алу үшін қажетті құжаттар тізімі:
1) электрондық құжат нысанында тауарлардың жекелеген түрлерінің импортына өтініш; 
2) сыртқы сауда шартының (келісімшартының) электрондық көшірмесі, қосымшалары және (немесе) оған толықтырулар (біржолғы лицензия үшін), ал сыртқы сауда шарты (келісімшарты) болмаған жағдайда – тараптардың ниеттерін растайтын өзге де құжаттың электрондық көшірмесі;
3) лицензиялық алымның төленгені туралы мәліметтер. Алым мөлшерлемелері: лицензия бергені үшін - 10 (он) айлық есептік көрсеткішті құрайды. Алым сомасын төлеу екінші деңгейдегі банктер және банк операцияларының жекелеген түрлерін жүзеге асыратын ұйымдар арқылы немесе «электрондық үкіметтің» төлем шлюзі арқылы қолма-қол немесе қолма-қол ақшасыз нысанда жүзеге асырылады.
Лицензияның қолданылу мерзімі лицензия берілген күнтізбелік жылмен шектеледі.
